《闻赵芳洲已归武康梅廨》
宋代·董嗣杲

归来慰我思，山畴稻田熟。
雨骤不终朝，水退出平陆。
梅庐暮色黯，欲入足尚缩。
月地举深杯，杯光泛纖菊。
灯明不藉辉，来去绝惭恧。
所恨怀宝迷，失计资薄禄。
鄙人更旷纵，肯作阮途哭。
有时得亲书，多是不再读。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。